Joseph Quddiem ir-Ritratt ta' Sieħbu jitfarrak' J itlaqlaq fil-konsonanti ż-żgħar, Joseph, fil-vojt marsus bejniethom jidwi f'rasu. U jistħi mill-ħsejjes li jlissen, jgħidli, qishom platti jċekċku f'daqqa f'lejl ħati. Quddiem ir-ritratt ta' sieħbu ma' l-art. Bit-trab tal-boors jagħfas fuq għonqu milwi. Bil-ħdura nieżla qisha lenbuba fferoċjata. B'idejh mitluqin fuq quddiem u b'wiċċu ġoż-żrar u ħalqu ġot-trab bla ma jtiegħmu. Ifqagħlu ġo rasu 'l dak l-iswed. Hemm il-brigadier għassa. Għandu l-kustilji ssussati ġo sidru u boots ieħor ġo dahru qed jgħawwar ġol-ħjut ta' ġismu. Jisma' ġo l-għajta ġo l-oħra ġo rasu sakemm il-lenbuba tinstabat ġo għadmu maqtugħ IL-MALTI Jien kif se nerġa' mmidd il-kliem hemm ġew, jgħidli. Bla ma jirbombja2 Kif se nħassar ismi minn dar-reġistru mingħajr ma jkun tard u ftit wisq7 Jien kelli nindarab ma' l-art did-darba, jgħidli. Għal kull darba li ma ndrabtx. Għal kull ritratt li ma stajtx u ma rajtx. Tistordi mbikkma bejn il-konsonanti l-lenbuba issa, tistenna r-ritratti żviluppati, bħal iġsma skuntrati. Joseph jeħel f'sekwenza wara l-oħra ta' konsonanti u ritratti u vokali, fil-vojt marsus u mlaqlaq ta' bejniethom. U jgħidli li għada kważi jum bħall-oħrajn, u kmieni. 'FIt-13.1.05 suldati mit-Taqsima Kontra l-Irvellijiet waqqfu protesta paċifika minn madwar 80 immigrant fiċ-ċentru ta' detenzjoni ta' Ħal Safi. The Times u mezzi oħra tax-xandir ippubblikaw ritratti ta' dak li seħħ. 27 immigrant u 2 suldati spiċċaw l-isptar.